L'Ajuntament de Bétera augmenta la qualificació formativa i l'ocupabilitat de 30 veïns i veïnes a través del Taller d'Ocupació
15 de febrer de 2021

Aquests tallers permeten cotizar a la seguretat social així com generar la consegüent prestació per desocupació.

L'Alcaldessa de Bétera, Elia Verdevío al costat de la regidora d'Ocupació, Mónica Martín han visitat hui acompanyades de la tècnic d'Ocupació, Begoña Robles i de l'equip directiu, el Taller d'Ocupació Bétera III per a donar la benvinguda als 30 veïns i veïnes del municipi que des del passat 30 de desembre, i durant 12 mesos, cursaran aquest programa.

El Consistori continua apostant per les polítiques actives de formació i ocupació com a eina per a millorar els recursos formatius i les expectatives de reciclatge i posterior inserció laboral de la ciutadania. Per això, l'Alcaldessa de Bétera ha destacat que “com a administració més pròxima i atés el nostre deure de servei públic volem ajudar als nostres veïns i veïnes perquè tinguen més oportunitats laborals, perquè amb una millor i més qualificada formació opten a majors llocs de treball”.

El Taller d'Ocupació Bétera III es configura com un programa mixt d'ocupació i formació promogut per l'Ajuntament de Bétera i en col·laboració amb el Labora, Servei Valencià d'Ocupació i Formació, que ha contractat 30 alumnes-treballadors que es reparteixen en grups de 10 persones a fi de cursar els tres certificats de professionalitat de la branca agrària, d'administració i gestió i d'arts gràfiques. A més, aquest programa permet cotitzar a la seguretat social així com generar la consegüent prestació per desocupació.

Tal com ha assenyalat la regidora d'Ocupació, “a més aquest Taller comporta una part de treball efectiu a manera de pràctiques que permetrà que l'alumnat desenvolupe els coneixements apresos. Pel que durant l'any, els participants podran exercir funcions pròpies als seus certificats i executar treballs en les zones enjardinades del municipi, en diferents departaments municipals així com participar en el disseny gràfic de les diferents campanyes empreses per l'Ajuntament”.

Aquest projecte compta per al seu desenvolupament amb una subvenció del Labora per un import total de 720.619,20€. Un programa dual que es ve desenvolupant des de l'any 2000 a Bétera i que ha millorat la qualificació dels participants que el realitzen al mateix temps que ha permés una millora professional i unes expectatives d'accés al món laboral.

“Els bons resultats, l'interés dels veïns i veïnes per formar part d'aquests programes i les millores substancials en la ciutadania desocupada ens animen, any rere any, a continuar treballant en aquesta línia. Per això, ja hem emprés la sol·licitud per al pròxim Taller d'Ocupació 2021/2022” ha explicat Mónica Martín, al mateix temps que Elia Verdevio ha conclòs, “els nostres veïns i veïnes necessiten que continuem donant-los oportunitats per a una millor inserció laboral, és imprescindible que continuem implementant polítiques de formació i ocupació a Bétera”.